Diari Oficial de la Generalitat Valenciana


Sumari del DOGV 7199, del 24-01-2014 (2014/557)

RESOLUCIÓ de 9 de desembre de 2013, de la Direcció General d'Energia, per la qual s'atorga a Gas Natural Cegas, SA, l'autorització administrativa prèvia per a la construcció, al terme municipal del Campello, d'unes certes instal·lacions de transport secundari i de distribució, consistents en l'estació de regulació i mesura, denominada ERM el Campello II, de MOP 49,5/10 bar, i els trams de gasoducte en 49,5 bar i 10 bar, per a la seua connexió al sistema gasista, s'aprova el projecte d'execució i es declara, en concret, la seua utilitat pública. Expedient número CBREDE/2012/10/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7199

Data del DOGV
:   24-01-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/557


Data del document
:   09-12-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 9 de desembre de 2013, de la Direcció General d'Energia, per la qual s'atorga a Gas Natural Cegas, SA, l'autorització administrativa prèvia per a la construcció, al terme municipal del Campello, d'unes certes instal·lacions de transport secundari i de distribució, consistents en l'estació de regulació i mesura, denominada ERM el Campello II, de MOP 49,5/10 bar, i els trams de gasoducte en 49,5 bar i 10 bar, per a la seua connexió al sistema gasista, s'aprova el projecte d'execució i es declara, en concret, la seua utilitat pública. Expedient número CBREDE/2012/10/03. [2014/557]  
  
Antecedents de fet  
Amb data 8 de maig de 2012, Gas Natural Cegas, SA, a través d'un representant degudament acreditat, va presentar davant del Servici Territorial d'Energia d'Alacant, un escrit en el qual exposa:  
- Que disposa de xarxes i proporciona subministrament de gas natural en diversos municipis de la comarca de l'Alacantí, a la província d'Alacant. Per a prosseguir l'extensió de les xarxes de gas natural a la comarca, necessita la construcció d'un nou punt d'entrega per a dotar de subministrament les urbanitzacions Bonalba i El Dorado, als termes municipals del Campello i Mutxamel, a la província d'Alacant, així com aquells consums industrials que es troben al seu pas.   
  
I sol·licita, amb la finalitat exposada:   
- Autorització administrativa per a la construcció de les corresponents instal·lacions.,  
- Aprovació del projecte tècnic d'execució d'estes.  
- I declaració, en concret, de la utilitat pública de les mencionades instal·lacions del sistema gasista.   
Junt amb l'escrit de presentació d'estes peticions s'acompanya la documentació següent:  
- Projecte tècnic, firmat per un tècnic competent, acompanyat de la declaració responsable d'este, de data 17 d'abril de 2012.  
- Relació concreta i individualitzada dels béns i drets afectats per la construcció d'estes instal·lacions.  
Posteriorment, per mitjà d'un escrit amb data del 13 de desembre de 2012, es va presentar l'addenda de correcció d'errors comprensiva de les afeccions públiques i adequació de plans.   
El procediment administratiu corresponent a esta sol·licitud ha sigut tramitat amb l'expedient de referència CBREDE/2012/10/03, incoat pel Servici Territorial d'Energia d'Alacant a este efecte.  
El sol·licitant, Gas Natural Cegas, SA, està inscrit amb en el número 7 en el Registre Administratiu de Distribuïdors del Ministeri d'Indústria, Energia i Turisme.  
El punt de connexió de les instal·lacions sol·licitades per Gas Natural Cegas, SA, es troba en el gasoducte de transport secundari Alacant-Benidorm-Altea (en el punt denominat NGO-37.65.8, vèrtex V-0, del plànol del projecte aportat), al terme municipal del Campello, amb MOP 49,5 bar, i finalitza a l'eixida de l'ERM, en la vàlvula prevista en el vèrtex V-4 del projecte, on enllaça amb la xarxa de distribució existent de MOP 10 bar. Ambdós punts són titularitat del sol·licitant.   
  
La sol·licitud d'autorització administrativa de la instal·lació, junt amb el projecte d'execució, han sigut objecte d'informació pública durant el termini de 20 dies en:  
- El Diari Oficial de la Comunitat Valenciana de 3 de juliol de 2012 (DOCV 6809).  
- El Butlletí Oficial de la Província d'Alacant d'11 de juliol de 2012 (BOPA 131).   
- Els diaris Información i La Razón, edició de la província d'Alacant, de 17 i 18 de juliol de 2012, respectivament.  
Amb la mateixa finalitat i el mateix termini, el Servici Territorial d'Energia d'Alacant va remetre estes sol·licituds a l'Ajuntament del Campello per a la seua exposició en el tauler d'anuncis, i va requerir d'este, una vegada finalitzat el període de publicitat, que li remetera la diligència acreditativa de l'exposició, la qual consta en l'expedient.  
D'acord amb la documentació que hi ha en l'expedient no s'hi han presentat al·legacions.  
De conformitat amb el procediment reglamentàriament establit, a fi que, en el termini de 20 dies presentaren la seua conformitat o oposició a l'autorització sol·licitada, i emeteren, si corresponia, els oportuns condicionats tècnics al projecte tècnic de la instal·lació, se'n va remetre una separata, referida a la corresponent part de la instal·lació, a les administracions, organismes i empreses de servici públic o d'interés general següents, els béns o drets dels quals a càrrec seu, hi puguen ser afectats, amb el resultat que, en síntesi, es detalla:  
- Ajuntament del Campello. L'Ajuntament no ha presentat cap inconvenient, i s'ha reiterat la petició d'informe amb data de 21 de setembre de 2012.  
- Demarcació de Carreteres de l'Estat a la Comunitat Valenciana del Ministeri de Foment. Per mitjà d'un informe amb data de 17 de setembre de 2012, dóna la seua conformitat, i a este efecte s'adjunta condicionat. Amb este fi, l'empresa peticionària l'accepta per mitjà d'un escrit amb data de 5 d'octubre de 2012.   
D'acord amb el que preveu l'article 75.1 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, per mitjà d'un escrit de data 28 de novembre de 2012, en el si del procediment d'autorització administrativa regulat pel Reial Decret 1434/2002, de 27 de desembre, el Servici Territorial d'Energia d'Alacant va sol·licitar a l'Ajuntament del Campello un informe, a fi d'aconseguir les al·legacions que foren procedents sobre l'adaptació de la instal·lació objecte d'este procediment al planejament urbanístic que siga aplicable. En l'expedient no consta l'emissió de l'esmentat informe, i ha transcorregut el termini concedit a este efecte.  
D'acord amb el que disposa l'article 3.2.c de la Llei 34/1998, de 7 d'octubre, del Sector d'Hidrocarburs consta un informe favorable de la Direcció General de Política Energètica i Mines del Ministeri d'Indústria, Energia i Turisme, de data 23 de setembre de 2013, a l'autorització administrativa de les instal·lacions de transport secundari de gas natural per al subministrament de gas a instal·lacions industrials i a les urbanitzacions denominades Bonalba i El Dorado, als termes municipals del Campello i Mutxamel, si bé, es comunica que les dites infraestructures no es troben incloses en la «Planificació dels sectors d'electricitat i gas 2008-2016. Desenrotllament de les xarxes de transport», aprovat en data del 30 de maig de 2008 pel Consell de Ministres, actualment vigent, i, en conseqüència, no gaudiran del reconeixement de la retribució d'instal·lacions de gas natural de conformitat amb l'article 4 de la Llei 34/1998, de 7 d'octubre, del Sector d'Hidrocarburs.   
  
Consta en l'expedient la resposta de 15 de novembre de 2013, de Gas Natural Cegas, SA, on manifesta la seua conformitat al contingut de l'esmentat informe vinculant del Ministeri.  
Consta en l'expedient l'informe favorable del Servici Territorial d'Energia d'Alacant, òrgan encarregat de la instrucció de l'expedient, i la proposta de resolució de la Subdirecció General d'Energia i Mines adscrita a este centre directiu.  
  
Fonaments de dret  
La instrucció i resolució del present procediment administratiu correspon a la Generalitat, a l'estar la instal·lació objecte d'este radicada íntegrament en territori de la Comunitat Valenciana, i no estar enquadrada en les previstes que són competència de l'Administració general de l'Estat, d'acord amb l'article 3.2.c) de la Llei 34/1998, de 7 d'octubre, del Sector d'Hidrocarburs.   
D'acord amb el que disposa l'article 2.1.a) de l'Orde de 9 de febrer de 2001, de la Conselleria d'Indústria i Comerç, concordat amb l'article 18 del Decret 188/2012, de 21 de desembre, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució del present procediment.  
  
D'acord amb l'article 58 de la Llei 34/1998, de 7 d'octubre, del Sector d'Hidrocarburs, els distribuïdors també poden construir, mantindre i operar instal·lacions de la xarxa de transport secundari, i han de portar en la seua comptabilitat interna comptes separats de les activitats de transport i distribució.  
Els sol·licitants d'autoritzacions d'instal·lacions de distribució de gas natural han de reunir els requisits establits per a l'exercici de l'activitat de distribució en el capítol II del títol II del Reial Decret 1434/2002, de 27 de desembre.  
D'acord amb els articles 59 i 66 de la Llei 34/1998, de 7 d'octubre, les xarxes de transport secundari estan formades pels gasoductes de pressió màxima de disseny compresa entre 60 i 16 bars, les estacions de regulació i mesura i tots aquells actius de comunicacions, proteccions, control, servicis auxiliars, terrenys, edificacions i la resta d'elements auxiliars, necessaris per a l'adequat funcionament de les instal·lacions específiques de la xarxa de transport, i les xarxes de distribució comprendran els gasoductes amb pressió màxima de disseny igual o inferior a 16 bars i aquells altres que, amb independència de la seua pressió màxima de disseny, tinguen per objecte conduir el gas a un únic consumidor partint d'un gasoducte de la xarxa bàsica o de transport secundari.  
  
Per aplicació dels articles 67.1 i 73.2 de la Llei 34/1998, de 7 d'octubre, les instal·lacions de transport secundari de gas natural i les de distribució, respectivament, requerixen autorització administrativa prèvia.  
  
D'acord amb l'incís b) de l'article 70.1 del Reial Decret 1434/2002,de 27 de desembre, la construcció d'instal·lacions de gas natural que afecten esta autorització administrativa requerixen l'aprovació del projecte de detall o d'execució d'estes.  
D'acord amb el que establix l'article 83 del Reial Decret 1434/2002, de 27 de desembre, els projectes d'execució d'instal·lacions sotmesos a aprovació hauran d'elaborar-se d'acord amb els reglaments tècnics en la matèria, que en este cas es concreta en l'Orde de 18 de novembre de 1974 (Indústria), per la qual s'aprova el Reglament de Xarxes i Connexions de Combustibles Gasosos, en particular, en el que es disposa en les instruccions tècniques complementàries, FCP-OXM-8.5, Canalitzacions de transport i distribució de gas en alta pressió B, i en la instrucció WUO-L.0.2, Estacions de regulació i/o mesura per a pressions d'entrada superiors a 12 bars, i en el que establixen el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i l'Orde, en particular en el seu ITC-ICG 01, Instal·lacions de distribució de combustibles gasosos per canalització.  
  
D'acord amb el títol V de la Llei 34/1998, de 7 d'octubre, del Sector d'Hidrocarburs, les instal·lacions de distribució de gas natural estan declarades d'utilitat pública, i és necessari per al reconeixement de la utilitat pública de determinades instal·lacions que l'empresa interessada ho sol·licite, incloent-hi una relació concreta i individualitzada dels béns o drets que el sol·licitant considere d'expropiació o ocupació necessària.  
Atés el que disposen el capítol V, Distribució de combustibles gasosos per canalització, del títol IV, Ordenació del subministrament de gasos combustibles per canalització, de la Llei 34/1998, de 7 d'octubre, del Sector d'Hidrocarburs, i el capítol II, Autoritzacions per a la construcció, ampliació, modificació i explotació d'instal·lacions, del títol IV, Procediments d'autorització de les instal·lacions d'emmagatzematge, regasificació, transport i distribució, del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, este últim per ser dret supletori a la Comunitat Valenciana, al no tindre regulació autonòmica en matèria de procediment d'autorització d'instal·lacions de distribució de gas natural canalitzat.  
  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:   
  
Primer  
Atorgar l'autorització administrativa a l'empresa Gas Natural Cegas, SA, per a la construcció de les instal·lacions de transport secundari i de distribució que s'indiquen a continuació:  
- Estació de regulació i mesura (ERM) de transport secundari, denominada el Campello II, amb les característiques següents:  
· Cabal nominal: 5000 m³(n)/h.  
· MOP entrada/eixida (bar): 49,5/10.  
· Tipus d'instal·lació: mòdul enterrable.  
· Nre. de línies de regulació: 2.  
· Línia principal de regulació: completa.  
· Línia secundària de regulació: completa.  
· Comptador: G-400.  
· Amb telecontrol i placa solar.  
· Emplaçament: polígon 2, parcel·la 48, del terme municipal del Campello (Alacant).  
- Tram de gasoducte de transport secundari per a la connexió de l'ERM:  
· Inici: en punt denominat DYH-01.31.4 del gasoducte Altea-Benidorm-Alacant, identificat com a vèrtex V-0 en els plans projecte.  
  
· Final: vàlvula d'entrada a l'ERM anterior.  
· Longitud: 16 m.  
· Diàmetre: 4??.  
· Grossària: 3,60 mm.  
· MOP: 49,5 bar.  
· Categoria: 4.  
· Material: acer UNE-EN 83682-2 U 245GA (qualitat API 5L Gr B).  
· Té de presa en càrrega de 4?- de diàmetre.  
- Tram de gasoducte de distribució per a la connexió de l'ERM:  
· Inici: eixida ERM anterior.  
· Final: vàlvula (identificada com a vèrtex V-4 en els plans projecte) per a connectar la xarxa de distribució objecte de l'expedient CBREDE/2012/10/03.  
· Longitud: 10 m.  
· Diàmetre: 200 mm.  
· SDR: 11.  
· MOP: 10 bar.  
· Material: polietilé PE-100.  
Les instal·lacions autoritzades i les seues característiques principals detallades més amunt es corresponen amb les reflectides en la documentació tècnica presentada.  
L'objecte d'estes instal·lacions és connectar al sistema de gas natural l'estació de regulació i mesura, denominada ERM el Campello II per al subministrament de gas natural a les instal·lacions industrials i a les urbanitzacions Bonalba i El Dorado, ubicada en el polígon 2, parcel·la 48, del terme municipal del Campello, a la província d'Alacant.  
Les instal·lacions estaran dissenyades per a conduir gas natural tipus H, de la segona família, de les característiques establides en la regulació vigent sobre qualitat i composició d'este tipus de combustibles.  
D'acord amb l'informe de 23 de setembre de 2013, de la Direcció General de Política Energètica i Mines del Ministeri d'Indústria, Energia i Turisme, les instal·lacions de transport secundari autoritzades per la present resolució no gaudiran del reconeixement de retribució com a instal·lacions de gas natural, de conformitat amb l'article 4 de la Llei 34 1998/, de 7 d'octubre, del Sector d'Hidrocarburs.  
El pressupost total del projecte de la instal·lació objecte d'esta autorització és de vint-i-tres mil trenta-huit euros amb noranta-un cèntims d'euro (23.038, 91 ?).  
El titular de la instal·lació constituirà en el termini d'un mes una garantia per valor quatre-cents seixanta euros amb setanta-huit cèntims d'euro (460,78 ?), import del dos per cent del pressupost de les instal·lacions afectades que figuren en esta resolució, per a garantir el compliment de les seues obligacions, d'acord amb el que assenyalen els article 67.3 i 73.4 de la Llei 34/1998, de 7 d'octubre, i l'article 82 del Reial Decret 1434/2002, de 27 de desembre. L'esmentada fiança es constituirà a favor d'esta Direcció General d'Energia en la Tresoreria del Servici Territorial d'Alacant de la Conselleria d'Hisenda i Administració Pública, de conformitat amb l'Orde de 14 de febrer de 1986, i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances o norma que la substituïsca. La fiança serà tornada al titular d'esta autorització, després de la sol·licitud prèvia, una vegada que davant del Servici Territorial d'Energia d'Alacant l'interessat justifique el compliment de les obligacions derivades de la present autorització.  
  
Esta autorització s'entén sense perjuí, i independentment, de les concessions, les llicències, els permisos o les autoritzacions de competència municipal, provincial, autonòmica, estatal, o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient; tot això segons el que disposen els articles 67 i 73 de la Llei 34/1998, de 7 d'octubre.   
La present autorització en cap cas es concedirà amb drets exclusius d'ús, tal com indiquen els articles 67 i 73 de la Llei 34/1998, de 7 d'octubre, del Sector d'Hidrocarburs.   
Esta autorització s'atorga sense perjuí de tercers i deixant a part els drets particulars.  
D'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, el projecte de construcció de la instal·lació objecte de la present autorització té les prevalences previstes en els seus articles 74.2 i 75.2 sobre qualsevol instrument de planificació i ordenació territorial o planificació urbanística. Així mateix, de conformitat amb l'article 75.3 de l'esmentada llei, en la redacció que en fa l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, les obres relacionades amb la instal·lació objecte d'esta autorització no estarà sotmesa a llicència urbanística o a qualsevol altre acte de control preventiu municipal; tot això sense perjuí d'aquelles altres llicències o autoritzacions que hagen d'exigir-se de conformitat amb la legislació mediambiental o d'activitats qualificades.  
El titular d'esta autorització disfrutarà dels drets i les obligacions que s'assenyalen en els articles 68, 69, 74 i 75 de la Llei 34/1998, de 7 d'octubre, del Sector d'Hidrocarburs.  
L'incompliment de les condicions i els requisits establits en esta autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Aprovar el projecte d'execució presentat i habilitar Gas Natural Cegas, SA, a la construcció de la instal·lació interessada, d'acord amb les condicions següents:  
1. Les obres hauran de fer-se d'acord amb el projecte i la resta de documentació tècnica presentada, amb les variacions que, si és el cas, se sol·liciten i autoritzen, i es referiran als elements compresos en l'àmbit d'aplicació del Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol, i en l'Orde de 18 de novembre de 1974, per la qual s'aprova el Reglament de Xarxes i Connexions de Combustibles Gasosos. Així mateix, la construcció de les instal·lacions autoritzades per este acte administratiu haurà d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria, i el seu desplegament reglamentari.   
Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
2. El termini d'execució de les obres serà de dos mesos a partir de la notificació de la present resolució. No obstant això, amb anterioritat a la finalització del dit termini, Gas Natural Cegas, SA, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.   
3. Així mateix, el titular d'esta resolució estarà obligat a comunicar per escrit, amb l'adequada diligència, les incidències dignes de menció que es produïsquen durant l'execució, tant a esta direcció general com al Servici Territorial d'Energia d'Alacant.  
4. El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
5. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar-ne inspeccions, en cas de considerar-ho convenient. El personal tècnic en la matèria adscrit a esta direcció general o del Servici Territorial d'Energia podrà realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució.  
  
6. El titular de l'esmentada instal·lació donarà compte de la terminació de les obres al Servici Territorial d'Energia d'Alacant, als efectes de reconeixement, i haurà de presentar el corresponent certificat de direcció, subscrit per un tècnic competent, així com els requisits tècnics essencials i les mesures de seguretat mínimes incloses en les instruccions tècniques complementàries d'acord amb el Reial Decret 919/2006 i la resta de regulació esmentada. Amb la dita comunicació s'acompanyarà un certificat de direcció i final d'obra, subscrit per una persona facultativa competent, que acreditarà que és conforme amb els reglaments tècnics en la matèria, segons s'establix en la normativa vigent per als projectes d'instal·lacions de gas natural i, igualment, respecte a esta autorització administrativa i aprovació de projecte d'execució. Quan el mencionat certificat de direcció i final d'obra no estiga visat pel corresponent col·legi professional, anirà acompanyat de l'oportuna declaració responsable de conformitat amb allò que s'ha indicat en la Resolució de 22 d'octubre de 2010, de la Direcció General d'Energia, publicada en el DOCV núm. 6389, de data 3 de novembre de 2010.  
7. L'Administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En estos supòsits, l'Administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
  
Tercer   
Declarar, en concret, la utilitat pública de les instal·lacions de gas natural autoritzades en el punt primer de la present resolució, amb l'afecció a les finques que es detallen en l'annex I d'esta resolució, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Esta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació als efectes de l'article 52 de la Llei, de 16 de desembre de 1954, sobre expropiació forçosa, i Gas Natural Cegas, SA, adquirirà la condició de beneficiari en l'expedient expropiatori.  
  
Igualment, porta implícita l'autorització per a l'establiment o el pas de la instal·lació gasista sobre terrenys de domini, ús o servici públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i servicis d'estos i zones de servitud pública.  
  
Quart  
Ordenar la publicació d'esta resolució en el Diari Oficial de la Comunitat Valenciana i en el Butlletí Oficial de la Província d'Alacant i la notificació d'esta resolució a Gas Natural Cegas, SA, a totes les administracions o organismes públics i empreses de servicis públics o servicis d'interés general que han intervingut, o pogut intervindre, en el procediment d'autorització, i a les que han emés, o van haver d'emetre, el condicionat tècnic al projecte d'execució.  
  
Tot això d'acord amb el que establix el Reial Decret 1434/2002, de 27 de desembre.  
Es comunica que la mencionada publicació es farà, a més, als efectes de notificació de la present resolució als interessats en esta que siguen desconeguts, s'ignore el lloc o domicili de la notificació d'estos o el mitjà que permeta tindre constància de la seua recepció per aquells o els seus representants; tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Indústria i Energia d'esta conselleria en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 9 de desembre de 2013.- El director general d'Energia: Antonio Cejalvo Lapeña.